stanford-oval/wikipedia huggingface dataset:
מטען ייעודי

מעבורת החלל אנדוור נושאת על גבה מטען ייעודי, בדרכה לתחנת החלל הבינלאומית
מטען ייעודי (בראשי תיבות: מטע"ד; באנגלית: Payload) הוא המטען השימושי הנישא על ידי  פלטפורמות כגון כלי טיס מאוישים ובלתי מאוישים, כלי שיט, רכב קרבי משוריין כגון טנקים ושריוניות ולוויינים. המטע"ד יכול לכלול פצצות וטילים, מטען מדעי או טכנולוגי ונועד להגשמת מטרת הפלטפורמה הנושאת.
לדוגמה, המטע"ד בלוויין צילום הוא המצלמה.
מדד חשוב ביכולותה של פלטפורמה, הוא משקל המטע"ד אותו היא מסוגלת לשאת. ככל שהמטען הייעודי כבד יותר, יכולת התנועה של הפלטפורמה מוגבלת יותר.
לדוגמה: לאנטונוב An-225 יש יכולת נשיאה של מטע"ד במשקל 225,000 ק"ג למרחק של 4,000 ק"מ, וללא מטע"ד טווח המטוס גדל ל-15,400 ק"מ. 
לסטורן 5, יש יכולת נשיאה של מטע"ד למסלול לווייני נמוך של 118,000 ק"ג, אולם למסלול לווייני לירח יכולת הנשיאה של מטע"ד היא רק 47,000 ק"ג.
במהלך שנות האלפיים חלה מהפכה בכל הקשור ליכולות מיזעור מטע"די החיישנים מצד אחד ובמקביל שיפור הביצועים מצד שני. הדבר בולט במיוחד בתחום הרחפנים עם מטע"די מצלמות יום ואמצעי ראיית לילה לגילוי מטרות ביום ובלילה איכותיים וקלי משקל.
ראו גם

פוד
מחוות אקדח

דוגמה למחוות אקדח
מחוות אקדח היא מחווה גופנית שבה אדם משתמש בידו כדי לחקות אקדח. במסגרת המחווה מרים המחווה את האגודל מעל האגרוף שלו, באופן המדמה את פטיש האקדח. נוסף על כך, הוא מרים את האצבע המורה שלו ולעיתים גם את האמה שלו באופן המדמה את קנה האקדח. האצבע המורה יכולה לסמן גם את הדק האקדח. ניתן גם ללחוץ את האצבעות בעת יצירת מחוות האקדח לשם הדגשתה.
סוגים

אפשר לבצע את המחווה על ידי הנחת ה"אקדח" לצד ראשו של מישהו, בפה או מתחת לסנטר, לדימוי התאבדות, כדי להצביע על רצון עז להיחלץ מהאומללות, בין אם משעמום או מכעס, או להביע חוסר שביעות רצון מהמצב.
צורה נוספת היא שילוב של שתי ידיים כדי להביע ברכה, או כדי להכיר במשהו כמצחיק, חכם או מעורר תובנות.
חוקים הקשורים למחווה

בשנת 2019 קבע בית המשפט העליון של פנסילבניה כי שימוש במחוות אקדח לשם איום והפחדה הוא פשע הפרת סדר.
חוקים הקשורים למחווה > בבתי ספר

במספר מקרים, תלמידים ואנשי צוות נענשו או הושעו מהלימודים בעקבות ביצוע המחווה. בחלק מהמקרים הדבר נבע מכך שהאחראים פירשו את המחווה כאיום לשימוש באלימות ממשית, ובמקרים אחרים התפרשה המחווה כתמיכה באלימות באופן כללי.
ב-2006 ביצע לכאורה פחים אחמד (אנ'), מחבל ממוצא אפגני, את המחווה שעה שדיבר על אפשרות ששירות הביון הביטחוני הקנדי יפרצו לדירתו. זו שימשה כראיה לתוכנית שלו לביצוע טרור, שסוכלה בסופו של דבר.
פוליטיקה > ברזיל

נשיא ברזיל ז'איר בולסונארו בדרך כלל מבצע את מחוות האקדח כרמיזה לשאיפתו לשנות את חוקי הפיקוח על נשק כדי להפוך את הנשק לנגיש יותר לאזרח הרגיל. המחווה שלו הפכה לסמל ה"בולסונאריות", בשימוש על ידי תומכי האידאולוגיה.
ב-27 בספטמבר 2019, חבר בית הנבחרים אדוארדו בולסונארו (אנ') (המפלגה הסוציאל-ליברלית) הצטלם מול הפסל "ללא אלימות" (אנ') במטה האומות המאוחדות בניו יורק כשהוא עושה את תנועת האקדח.
הערות שוליים

↑  How Did "Finger Guns" Become So Popular?, Dictionary.com (באנגלית אמריקאית)
↑  Canada: The Cell Next Door, בתוכנית Frontline של רשת PBS (באנגלית)
↑  Hyper-Masculinity and Gun Control in Jair Bolsonaro’s Brazil, The Globe Post, ‏2019-01-09 (באנגלית אמריקאית)
↑  Trevisani, Paulo (2019-05-08). "Bolsonaro Further Eases Brazilians' Access to Guns". Wall Street Journal (באנגלית אמריקאית). ISSN 0099-9660. נבדק ב-2022-03-09.
↑  Band › Portal de Notícias, Esporte e Entretenimento, www.band.uol.com.br (ב־Brazilian Portuguese)
↑  Eduardo Bolsonaro se explica por "arminha" em frente a escultura pela paz, noticias.uol.com.br (ב־Brazilian Portuguese)
↑  Eduardo Bolsonaro faz gesto de arma em frente a monumento pela paz em NY, באתר "Folha de São Paulo" (בפורטוגזית)
ז'איר בולסונארו משתמש במחוות האקדח
מיטאגהורן

| --- | --- |

צדו הצפוני של המיטאגהורן (במרכז)
 מידע כללי
 גובה:  3,892 מטר
 מדינה:  שווייץ 
 מיקום:  גבול הקנטונים ברן וואלה ב שווייץ שווייץ
 רכס הרים:  האלפים הברניים
 אורך הרכס:  100 קילומטר
 קואורדינטות:  46°29′53.7″N 07°55′57.4″E﻿ / ﻿46.498250°N 7.932611°E﻿ / 46.498250; 7.932611
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.מיטאגהורן(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.מיטאגהורן
 
מיטאגהורן (בגרמנית Mittaghorn) הוא הר ברכס האלפים הברניים המתנשא לגובה של 3,892 מטר מעל פני הים, וממוקם בגבול הקנטונים ברן וואלה בשווייץ.
גאוגרפיה

ההר הוא חלק מהרכס המפריד בין עמק לאוטרברונן לקרחונים לנג ואובראלטש וממוקם בין ההרים אבנפלו ממזרח וגרוסהורן ממערב.
ההר ממוקם מצידו הצפוני של מעבר לוטשנלוקה כאשר בצדו הדרומי של ההר נמצא ההר זאטלהורן.
ההר הוא חלק מקיר לאוטרברונן.
מורבן כריסטי

| --- | --- |

 לידה:  1 בספטמבר 1981 (בת 43) הלנסבוראו, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2004 
 מקום לימודים:  דרמה סנטר לונדון 
 פרופיל ב-IMDb
 
מורבן כריסטי (באנגלית: Morven Christie; נולדה ב-1 בספטמבר 1981) היא שחקנית סקוטית. היא ידועה בעיקר מהופעתה בסדרה הפרודית "2012" של ה-BBC, בתפקיד אמנדה הופקינס בדרמה "Grantchester", ובתפקיד אליסון יוז בדרמה של ה-BBC "סוג א'".
ביוגרפיה

כריסטי נולדה בהלנסבורג וגדלה בגלאזגו ובאווימור. היא למדה משחק ב"דרמה סנטר לונדון" אצל ראובן אדיב.
ביוגרפיה > קריירה

כריסטי מופיעה בדרמות בתיאטרון בקולנוע ובטלוויזיה.
ב-2006 שיחקה בתפקידי ג'ולייט והירו עם הלהקה השייקספירית המלכותית בעונת "כל כתבי".
ב-2008 לוהקה כריסטי ללהקת התיאטרון ברידג' פרוג'קט של סם מנדס לתפקיד אניה בעיבוד החדש של טום סטופארד למחזה "גן הדובדבנים". עוד שיחקה בתפקיד פרדיטה במחזה השייקספירי "אגדת חורף" שהוצג בתיאטרון אולד ויק בלונדון אחרי הופעות באקדמיה למוזיקה בברוקלין בניו יורק ובסיבוב הופעות עולמי.
ב-2017 הופיעה בתפקיד אלן רוני בדרמה "ממלאת מקום" של ה-BBC.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2005 |  | House of 9 | שונה |  |
| 2006 | הסקוטי המעופף | The Flying Scotsman | קייטי |  |
| 2009 | ויקטוריה הצעירה | The Young Victoria | ווטסון |  |
| 2012 |  | Shell |  |  |
| 2014 |  | Lilting | מרגרט |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2004 |  | Quite Ugly One Morning | סמלת בילוש ג'ני דאנלופ | סרט טלוויזיה |
| 2007 | אוליבר טוויסט | Oliver Twist | רוז מיילי | מיני-סדרה |
| 2008 | אבודה בעולמה של ג'יין אוסטן | Lost in Austen | ג'יין בנט | מיני-סדרה |
| 2010 |  | The Sinking of the Laconia | לורה פרגוסון |  |
| 2012 | 2012 | Twenty Twelve | פי הילי ראש מחלקת מורשת |  |
| 2012 | ניצודה | Hunted | זואי מורגן |  |
| 2014 | עדות אילמת | Silent Witness | סמלת בילוש סאלי קירצ'נר |  |
| 2014 |  | From There to Here | לואיז |  |
| 2014 | מוות בגן עדן | Death in Paradise | סאלי גודמן |  |
| 2014, 2016 | גרנטצ'סטר | Grantchester | אמנדה קנדל |  |
| 2015 | דוקטור הו | Doctor Who | או'דונל | בפרקים "Under the Lake" ו-"Before the Flood" |
| 2016–2020 | סוג א' | The A Word | אליסון יוז | תפקיד ראשי (3 עונות); 17 פרקים |
| 2017 | ממלאת מקום | The Replacement | אלן רוני | מיני-סדרה |
| 2018 | תעלומת האליבי החסר | Ordeal by Innocence | קירסטן לינדסטרום | מיני-סדרה |
| 2019–2021 | המפרץ | The Bay | ליסה ארמסטרונג | תפקיד ראשי; 2 עונות |
| 2022 | לוקווד ושות' | Lockwood & Co | פנלופי פיטס | תפקיד ראשי; 8 פרקים |
| 2022 | באור האמת | Floodlights | ג'ין וודוורד | סרט טלוויזיה של BBC Two |
| 2023 | נקמה מחושבת | Payback | לקסי נובל | תפקיד ראשי; 6 פרקים |
תפקידים בתיאטרון

| שנה | שם | שם באנגלית | תפקיד | תיאטרון |
| --- | --- | --- | --- | --- |
| 2005 |  | Festen | פיה | תיאטרון ליריק |
| 2005 |  | When You Cure Me | רייצ'ל | תיאטרון בוש |
| 2006 | רומיאו ויוליה | Romeo & Juliet | יוליה | RSC |
| 2006 | המלך ג'ון | King John | בלאנש | RSC |
| 2006–2007 | מהומה רבה על לא דבר | Much Ado About Nothing | הירו | RSC |
| 2009 | גן הדובדבנים | The Cherry Orchard | אניה | ניו יורק, לונדון וסיור הופעות עולמי |
| 2009 | אגדת חורף | The Winter's Tale |  |  |
| 2010–2011 |  | Men Should Weep | איזה מוריסון | התיאטרון הלאומי בלונדון |
| 2015 |  | The Driver's Seat | ליסה | התיאטרון הלאומי של סקוטלנד |
תפקידים ברדיו

(2006) When You Cure Me, מחזה רדיופוני, בתפקיד רייצ'ל
An Inspector Calls - בתפקיד שילה בירלינג
Whenever I Get Blown Up I Think of You - בתפקיד מולי ניילור
הקץ לנשק (2011) A Farewell to Arms, ברדיו 4 של ה-BBC בתפקיד קתרין ברקלי
(דצמבר 2012) Austerlitz, רדיו 3 של ה-BBC בתפקיד אגאטה
הערות שוליים

↑  Jamieson, Teddy (7 ביוני 2015). "Morven Christie: "I think it's kind of heartbreaking that women have never seen a reflection of themselves in film or on television."". heraldscotland. נבדק ב-7 ביוני 2015. {{cite news}}:  (עזרה)
↑  MORVEN CHRISTIE. talentedbritishactors.co.uk
↑  Paul Taylor (2006-04-20). Romeo And Juliet, Royal Shakespeare Theatre, Stratford-Upon-Avon – Reviews, Theatre. The Independent
↑  Brian Scott Lipton (2008-12-22). Full Cast Set for BAM's Bridge Project Stagings of Cherry Orchard and Winter's Tale. theatermania.com
↑  Doran, Sarah (15 במרץ 2017). "The Replacement: who's who in BBC maternity drama - Morven Christie, Vicky McClure, Dougray Scott, Richard and Rankin". Radio Times. נבדק ב-26 במאי 2017. {{cite news}}:  (עזרה)
↑  The Doctor Who Team (14 בינואר 2015). "Filming Begins on Doctor Who, Series 9". Doctor Who. BBC One. נבדק ב-14 בינואר 2015. {{cite web}}:  (עזרה)
↑  BBC Radio 4, Woman's Hour Drama. Bbc.co.uk (2011-08-05). Retrieved on 2012-07-03.
| --- | --- |
בקרת זהויות :  GND: 1062118421  ISNI: 0000 0001 3913 1321  LCCN: n2011069103  VIAF: 187405517   WorldCat (עם VIAF): 187405517
מטען חלול
לקריאה נוספת

שגיב לוי, חומרי נפץ, הדף ופירוטכניקה, הוצאת קרוננברג ספרות מקצועית, תל אביב
מועדון ספורט עירוני כסייפה

סמל המועדון המופיע על חולצות השחקנים
מועדון ספורט עירוני כסייפה (בערבית: كسيفه البلدي) הייתה קבוצת כדורגל ישראלית מהמועצה המקומית כסייפה. הקבוצה שיחקה בשיאה בליגה א' דרום. כסייפה היא אחת מקבוצות הכדורגל שייצגה את המגזר הבדואי בישראל.
היסטוריה > השנים הראשונות בליגה ג'

הקבוצה הוקמה בשנת 2013, ובעונת 2013/2014 סיימה במקום ה-11 והאחרון בליגה ג' דרום, עם 6 נקודות בלבד. בעונת 2014/2015 כסייפה סיימה בפעם השנייה במקום האחרון בליגה ג', וזאת גם לאחר שהופחתו לה 4 נקודות בתחילת העונה[דרושה הבהרה] וסיימה עם (1-) נקודות, וללא ניצחון ליגה אחד (רק 3 תוצאות תיקו ויתר המשחקים הסתיימו בהפסד). בעונת 2015/2016 מצבה של הקבוצה השתפר, בכך שסיימה במקום ה-13 מתוך 15 קבוצות וסיימה עם 23 נקודות. בעונת 2016/2017 חל מפנה משמעותי ביכולת הקבוצה, כאשר סיימה במקום ה-3 בליגה ג' עם 40 נקודות. בעונה שלאחר מכן, 2017/2018, סיימה הקבוצה במקום ה-2 בליגה ג' עם 47 נקודות, והעפילה לפלייאוף העלייה לליגה ב', שם נפגשה בסיבוב הראשון עם מועדון כדורגל ערד, וניצחה אותה 2–4 לאחר הארכה. בסיבוב השני נפגשה כסייפה עם הפועל גדרה וניצחה אותה 2:3. בסיבוב הגמר נפגשה כסייפה עם קבוצת מועדון צעירי רהט, ניצחה אותה 0:2 ועלתה לראשונה בתולדותיה ליגה - לליגה ב' דרום ב'.
היסטוריה > ליגה ב'

בעונת 2018/2019 סיימה הקבוצה במקום ה-12 מתוך 16 קבוצות בליגה ב', והצליחה לבסס מעט את מעמדה בליגה. בעונת 2019/2020 אגרה הקבוצה 57 נקודות עם 79% הצלחה, וסיימה את העונה במקום השני בליגה. אולם עקב התפרצות מגפת הקורונה העולמית לא התקיים פלייאוף עלייה לליגה א'. למרות זאת, עם התפרקותה של מכבי עירוני קריית גת מליגה א' דרום, הקבוצה הבאה בתור לעלייה מבחינת ההתאחדות הייתה עירוני כסייפה, אשר לפי אחוזי הצלחה הייתה מוצלחת יותר מיריבתה התאורטית לעלייה עירוני בית דגן, שסיימה שנייה בליגה ב' דרום א' (עם 61% הצלחה), על כן עלתה רשמית כסייפה לליגה ב' ושובצה בליגה א' דרום. בקיץ 2023 לא נרשמה הקבוצה לליגה א' והודיעה כי היא חודלת מלהתקיים, עקב חובות
הערות שוליים

↑  רשמית:מועדון ספורט כסייפה בליגה א', שלומי והבה ומיכאל וייסרמן, אתר דאבל פס, 13 ביולי 2020
↑  יונתן גינזבורג, ‏דרמה ידועה מראש: מכבי שעריים חוזרת לליגה א', באתר ONE‏, 21 באוגוסט 2023
מחשבים וכיף

| --- | --- |

 תדירות:  ירחון
 סוגה:  עיתונות ילדים, גיימינג
 פורמט:  כתב עת
 מו"ל:  חברת אחיעם
 עורך ראשי:  בנימין פיינשטיין
 תאריכי הופעה:  נובמבר 1990 – מאי 2000 (כ־9 שנים)
 שפה:  עברית
 מערכת:  רחובות
 מדינה:  ישראל ישראל
 
מחשבים וכיף היה מגזין מחשבים וגיימינג לילדים ונוער. הירחון ראה אור לראשונה בנובמבר 1990. העיתון כלל כתבות, טורים, קומיקס, ביקורות משחקי מחשב, חידות ואתגרים בנושא מחשבים.
המגזין פנה בעיקר לקהל של ילדים ופחות לבני נוער כמו מתחריו באותה תקופה זומביט, פריק ו-WIZ.
עורך הירחון היה פרופ' בנימין פיינשטיין. גיליון 101, האחרון שפורסם, יצא לאור במאי 2000. בין מדורי העיתון: למידה בכיף, אינטרנטו, משחקכיף, מחשבים וחינוך.
במקביל להוצאת העיתון נערכו סדנאות וקייטנות "מחשבים וכיף" בחודשי החופש הגדול, בחופשות החגים וכחוגי אחה"צ לאורך שנת הלימודים. זכורים לטוב מחנות הקיץ של "מחשבים וכיף" שכללו במקביל ללימודי המחשבים גם לינה בשטח המחנה ונערכו בין היתר בקיבוצי שפיים וגעש ובבית הספר החקלאי "ויצו נחלת יהודה"
עם כותבי הירחון נמנו: דוד גורדון, ד"ר מאיר בר-אילן, שרית יעקב, תומר גילת, אורי רוזנברג, שי סבג, דורון ניר, איציק אהרונוב, כפיר אלפנדרי, קובי שחר, גיא דוד גזית וחגית נבון.
ראו גם

WIZ (כתב עת)
פריק (מגזין)
זומביט
הערות שוליים

↑  גבי בשן, חוברת חדשה לנוער, חדשות, 18 ביוני 1991
ערך זה הוא קצרמרבנושא עיתונים. אתם מוזמנים לתרום לוויקיפדיה ו.
מטען חבלה

מטען חבלה מאולתר
דוגמה למטען צינור עם הצתה אלקטרונית
מטעני חבלה מוסווים עם רסס שיצרו מחבלים פלסטינים במהלך האינתיפאדה השנייה.
מטען חבלה שהטמין חזבאללה מוסווה כסלע
מטען חבלה או מטען נפץ (בשפה בלתי מקצועית: "פצצה") הוא מתקן הכולל חומר נפץ, נפץ-יזם ומערכת הפעלה אשר קיימת זיקה ביניהם ומטרתו היא גרימת נזק על ידי פיצוץ. השימוש במטען מתבצע בדרך כלל על ידי הנחתו ליד המטרה והפעלתו ברגע המתאים. מטעני החבלה השונים נבדלים זה מזה בחומרי הנפץ בהם הם משתמשים, במנגנון ההפעלה שלהם, בצורתם החיצונית, בגודלם, בעוצמתם וכן בייעודם.
כל מטען מכיל פצצה, אך לא כל פצצה היא מטען.
סוגי מטעני חבלה

מטען גחון – מטען חבלה אשר תכלית ייעודו היא פגיעה בגחון (תחתית המרכב). מטען הגחון נועד לפגוע בכלי רכב כגון טנקים ורכב קרבי משוריין. מטען הגחון מנצל את היעדר המיגון בתחתית הרכב כדי לגרום לנזק מקסימלי. לעיתים קרובות מטעני גחון שוקלים עשרות ק"ג ולעיתים אף מאות ק"ג, במטרה להשמיד טנקי מערכה כבדים וממוגנים היטב.
מטען חלול – חומר נפץ מעוצב בצורה קונית אשר מנצלת ומנתבת את עוצמת הפיצוץ הופכת את ציפוי הקונוס ה"ליינר" ליצירת "ג'ט" – סילון מתכת מותכת החודרת דרך השריון. נפוץ בעיקר כראש קרבי של רקטות וטילים נגד טנקים.
מטען צד – מטען המוטמן בצד הדרך ונועד לפגוע בכלי רכב לא ממוגנים ונוסעיהם.
מטען קלע – מטען חלול קעור היורה ליינר מתכת כקלע המסוגל לחדור מיגון קל. נועד לפגוע בכלי רכב, הן משוריינים והן לא. קיימים מטעני קלע הנבדלים זה מזה ביכולות החדירה.
מטען רסס – מטען חבלה המכיל בנוסף לחומר נפץ גם רסס (shrapnel), כלומר: בליל עצמים קטנים וחדים (כגון ברגים, מסמרים, כדוריות מתכת, חצי מתכת) שמטרתם לפצוע קשה ואף להרוג בני אדם.
מטען צינור – צינור מתכתי שממולא בחומר הודף פירוטכני עם אטימות משני הצדדים, כתוצאה מבעירת החומר בתוך הצינור לחץ גאזים עולה וגורם לקריעת המעטפת תוך יצירת פיצוץ והעפת המגופות.
מלכודת פתאים (booby trap) – זהו מטען חבלה ממולכד מפני הזזה/משיכה וכו' המוסווה בתור עצם תמים שנועד לפגוע בבני אדם. מלכודות כאלה נפוצות בייחוד בלוחמה בשטח בנוי.
חגורת נפץ – מטען חבלה, בדרך כלל עם רסס, המותקן על גבי וסט או תחתון (שנתפר במיוחד) ונישא על ידי מחבל מתאבד. מטרתו לגרום כמה שיותר נזק לבני אדם תוך הקרבת חיי המחבל.
לבנת חבלה – מטען חבלה צבאי תקני שנועד לביצוע פעולות חבלה התקפית והריסות קטנות (פריצת דלת, השמדת פריטי אמל"ח או מטעני חבלה).
מוקש – מטען חבלה צבאי תקני המיועד לפגוע בכלי רכב וחיילים של האויב. כיום השימוש במוקשים נגד אדם מוגבל על ידי אמנת ז'נבה.
מטען חבלה מאולתר – מטען חבלה לא תקני. בדרך כלל בשימוש על ידי כוחות לא סדירים וארגוני טרור.
דוגמאות ל"שמלות". קליפות פיברגלאס המדמות סלעים. ביצוע: "מה-טוב פתרונות המחשה"שמלה- מעטפת הסוואה להטמעת המטען בשטח. בדרך כלל מבוצע מפיברגלאס ומדמה באופן מושלם את שאר הסלעים באזור.
ראו גם

חומר נפץ
לבנת חבלה
C-4
דינמיט
סילוק פצצות
האמנה הבינלאומית בדבר מניעת פיצוצי טרור
לוציוס למאר

לוציוס קווינטוס סינסינטוס למאר השני (באנגלית : Lucius Quintus Cincinnatus Lamar II;‏ 17 בספטמבר 1825 –  23 בינואר 1893) היה פוליטיקאי, דיפלומט ושופט אמריקאי. כחבר המפלגה הדמוקרטית הוא ייצג את מיסיסיפי בשני בתי הקונגרס של ארצות הברית וכיהן כמזכיר הפנים של ארצות הברית וכשופט בבית המשפט העליון של ארצות הברית. הוא גם היה פקיד ממשל בקונפדרציית המדינות של אמריקה (הקונפדרציה).
למאר נולד בג'ורג'יה ועבר לאוקספורד שבמיסיסיפי, שם הקים משרד עורכי דין. ב-1856 הוא נבחר לבית הנבחרים של ארצות הברית וכיהן בו עד דצמבר 1860, כאשר הוא סייע לנסח את החלטת הפרישה של מדינתו. הוא סייע להקים את רגימנט הרגלים ה-19 של מיסיסיפי, והיה פעיל במטהו של דודנה של אשתו, הגנרל ג'יימס לונגסטריט. ב-1862 מינה אותו נשיא הקונפדרציה, ג'פרסון דייוויס כשגריר הקונפדרציה באימפריה הרוסית. לאחר מלחמת האזרחים לימד למאר באוניברסיטת מיסיסיפי והיה נציג בכמה ועידות חוקתיות של מדינתו.
למאר שב ונבחר לבית הנבחרים של ארצות הברית ב-1873, והיה הדמוקרט הראשון מטעם מיסיסיפי שנבחר לבית הנבחרים לאחר המלחמה. הוא כיהן בבית הנבחרים עד 1877 ולאחר מכן ועד 1885 הוא כיהן כסנאטור מטעם מיסיסיפי הוא התנגד למדיניות השיקום ולמתן זכות בחירה לאפרו-אמריקאים. ב-1885 הוא מונה על ידי הנשיא גרובר קליבלנד כמזכיר הפנים של ארצות הברית. ב-1888 מונה למאר כשופט בבית המשפט העליון של ארצות הברית, והיה לדרומי הראשון שמונה לבית המשפט העליון מאז מלחמת האזרחים. הוא כיהן על כס השיפוט עד מותו ב-1893.
ראשית חייו

לוציוס למאר נולד בבית משפחתו, "פיירפילד", שליד אטיונטון, מחוז פטנאם, ג'ורג'יה, כבנם של לוציוס קווינטוס סינסינטוס למאר ושל שרה ויליאמסון בירד. הוא היה דודנו של מי שלימים כיהן גם הוא כשופט בבית המשפט העליון, ג'וזף למאר, ואחיינו של מיראבו בונפארטה למאר, הנשיא השני של רפובליקת טקסס. ב-1845 הוא סיים את לימודיו באמורי קולג' (כיום אוניברסיטת אמורי), ששכן אז באוקספורד, ג'ורג'יה. הוא היה חבר באחוות סיגמא-אלפה-אפסילון ואחד החברים הראשונים של סניף האחווה באוניברסיטת מיסיסיפי.
לאחר סיום לימודיו נשא למאר לאישה את וירג'יניה לונגסטריט, אחותו של עורך הדין ואיש הרוח אוגוסטוס בולדווין לונגסטריט, שעבר לאוקספורד, מיסיסיפי ב-1849, כדי לקבל את משרת נגיד אוניברסיטת מיסיסיפי שנוסדה אז. למאר הלך בעקבותיו וקיבל על עצמו משרת פרופסור למתמטיקה באוניברסיטה למשך שנה אחת. הוא גם עסק בעריכת דין באוקספורד, ובסופו של דבר הקים חוות כותנה בשם סוליטיוד, בחלק הצפוני של מחוז לה פאייט, ליד אבוויל.
ב-1852 עבר למאר לקובינגטון, ג'ורג'יה, שם הוא עסק בעריכת דין וב-1853 הוא החל להיות פעיל במפלגה הדמוקרטית ונבחר לבית הנבחרים של ג'ורג'יה.
ב-1855 שב למאר למיסיסיפי, שם הוא רכש אחוזה ועבדים רבים. במפקד האוכלוסין של 1860 נרשמו בבעלותו 31 עבדים.
חבר הקונגרס ומלחמת האזרחים

ב-1856 נבחר למאר לבית הנבחרים של ארצות הברית והחל את כהונתו ב-1857. כאשר הכריזה מיסיסיפי על פרישתה מן האיחוד, הוא הצטרף ב-9 בינואר 1861 לקונפדרציה. הוא אמר אז:
תודה לאל, יש לנו ארץ משלנו סוף סוף: לחיות עבורה, להתפללה עבורה, ואם יהיה צורך, למות למענה.
למאר התפטר מבית הנבחרים בדצמבר 1860 כדי להשתתף בוועידת הפרישה של מיסיסיפי והיה זה שניסח את החלטת הפרישה של המדינה. הוא שקל הצעה להתתמנות לתפקיד רשמי בממשלת הקונפדרציה, אך החליט לשתף פעולה עם שותפו לשעבר למשרד עורכי הדין, כריסטופר ה. מוט בגיוס ומימון רגימנט.
בממשל הקונפדרציה

למאר גייס ומימן מכיסו את הקמתו של רגימנט הרגלים ה-19 של מיסיסיפי. מוט מונה כקולונל ברגימנט, על רקע שירותו כקצין במלחמת ארצות הברית-מקסיקו, ולמאר מונה כלוטננט קולונל. ב-14 במאי התפטר למאר ממשרתו באוניברסיטת מיסיסיפי והציע את שירות הרגימנט למחלקת המלחמה של הקונפדרציה. למחרת היום, כאשר סקר את הרגימנט, הוא לקה בהתקפה של ורטיגו, שממנו הוא סבל כבר קודם לכן. בכך תם שירותו הצבאי.
לאחר מכן שירת למאר כפרקליט צבאי וכעוזר לדודנה של אשתו, הגנרל ג'יימס לונגסטריט. מאוחר יותר ב-1862, מינה נשיא הקונפדרציה ג'פרסון דייוויס את למאר כשגריר הקונפדרציה באימפריה הרוסית וכשליח מיוחד אל הממלכה המאוחדת ולצרפת. עם תום המלחמה, שב למאר לאוניברסיטת מיסיסיפי, שם הוא היה לפרופסור למטאפיזיקה, למדע המדינה ולמשפטים. ב-1865, 1868, 1875, 1877 וב-1881 הוא גם היה חבר בוועידות החוקתיות של מיסיסיפי.
שובו לקונגרס

לאחר המלחמה, בעקבות השבת זכויות האזרח שלו, שב למאר ב-1873 לכהן בבית הנבחרים של ארצות הברית והיה הדמוקרט הראשון שנבחר מטעם מיסיסיפי מאז תום המלחמה. הוא כיהן כחבר הבית עד 1877. באותה שנה נבחר לאמר על ידי בית הנבחרים של מדינתו (כפי שהיה מקובל אז) כסנאטור מטעמה, תפקידו בו הוא כיהן עד 1885. למאר היה מתנגד נחרץ של תוכנית השיקום ולא ראה בעבדים משוחררים ובאפרו-אמריקאים כראויים לקבל זכות בחירה. הוא קידם את "העליונות של הגזע הסקסוני הבלתי מנוצח והבלתי ניתן לכיבוש".
מזכיר הפנים

ממרץ 1885 ועד ינואר 1888 כיהן לאמר כמזכיר הפנים של ארצות הברית בממשלו של הנשיא גרובר קליבלנד. כאיש הממשל הדמוקרטי הראשון מזה 24 שנים, וכמי שעמד בראש מחלקת הפנים, שהייתה רוויה בפטרונות פוליטית, קיבל למאר פניות רבות של אנשים שביקשו להתמנות למשרות.
באחד הימים הגיע אדם למשרדו, שלא ביקש מינוי למשרה, כפי שסופר בניו יורק טיימס:
בחדר המבואה למשרד ישבו כמה דמוקרטים בולטים, כולל פקיד ממשל משפטי, כמה סנאטורים, ומקורביהם של חברי הבית. מר למאר החווה לאיש להתיישב מבלי שאמר מילה. ...בשלב מסוים אמר האיש שהוא ילך וישוב במועד אחר, שכן הוא חשש שהוא מונע מהאנשים בחוץ מלהיכנס. "אנא שב במקומך", ביקש מר למאר. "אתה מרגיע אותי. אני יכול להביט בך, ואתה לא מבקש ממני דבר, ואתה יכול להשאיר את האנשים הללו בחוץ ככל שתישאר בפנים".
כמזכיר הפנים, העביר למאר את צי הכרכרות של המחלקה לשימוש העובדים ועשה שימוש בכרכרתו האישית שהייתה רתומה לסוס אחד.
שופט בבית המשפט העליון של ארצות הברית

ב-6 בדצמבר 1887 מינה הנשיא קליבלנד את למאר כשופט בבית המשפט העליון של ארצות הברית במקומו של ויליאם וודס שנפטר. ב-16 בינואר 1888 אישר הסנאט את המינוי בהפרש של שני קולות בין התומכים למתנגדים, ולמאר הושבע לתפקיד ב-18 בינואר. בכך היה למאר השופט העליון הדרומי הראשון שמונה מאז תום מלחמת האזרחים (וודס היה תושב אלבמה, אך במקור הגיע מאוהיו והיה חבר המפלגה הרפובליקנית). למאר כיהן על כס השיפוט עד למותו.
מותו ומורשתו

לוציוס למאר נפטר ב-23 בינואר 1893 בוויינויל (כיום בתחומי מייקון, ג'ורג'יה). הוא נפטר בעת שעדיין כיהן בבית המשפט העליון ועד היום הוא השופט העליון היחידי שמוצאו ממיסיסיפי. הוא נטמן בתחילה בבית הקברות ריברסייד שבמייקון, אך ב-1894 הוא הועבר לבית הקברות סנט פיטר שבאוקספורד, ג'ורג'יה.
על שמו נקרא נהר למאר שהוא יובל של נהר ילוסטון. על שמו נקראו גם אולם באוניברסיטת מיסיסיפי ושדרה מרכזית באוקספורד, מיסיסיפי. ביתו באוקספורד הוכרז ב-1975 כאתר היסטורי לאומי.
על שמו של למאר נקראו גם שלושה מחוזות: באלבמה, בג'ורג'יה ובמיסיסיפי. כמו כן נקראו על שמו יישובים בוויסקונסין ובקולורדו.
הערות שוליים

↑  Mitchell, Dennis (2014). A New History of Mississippi. University Press of Mississippi. p. 162.
↑  Teed, Paul (2015). Reconstruction: A Reference Guide. ABC-CLIO. p. 191.
↑  Levere, Thomas. "A Paragraph History of Sigma Alpha Epsilon From The Founding of The Fraternity Until The Present Time".
↑  Cushman, Clare, ed. (2013). The Supreme Court Justices: Illustrated Biographies, 1789–2012. Sage Publications. p. 216.
↑  Stephen M. Hood, Patriots Twice: Former Confederates and the Building of America after the Civil War, Savas Beatie, 2020, p. 31.
1 2  Angelillo, Joseph (2021). "The "Unrepentant Secessionist": The Nomination of L.Q.C. Lamar and the Retreat from Reconstruction". Journal of Supreme Court History. 46 (1): 42–61.
↑  Reports of Committees: 30th Congress, 1st Session - 48th Congress, 2nd Session, vol 3, 1876, p. 161.
↑  Early Problems and Personalities - THE DEPARTMENT OF EVERYTHING ELSE
↑  Gannett, Henry (1905). The Origin of Certain Place Names in the United States. Government Printing Office. pp. 180.
↑  About the University of Mississippi - OXFORD CAMPUS AND UNIVERSITY BUILDINGS
↑  Meet the Man Lamar Blvd. Is Named After - www.hottytoddy.com
↑  L.Q.C. Lamar House Museum
| --- | --- |
בקרת זהויות :  NLI: 987007376523005171  ISNI: 0000 0000 6743 3717  LCCN: n86111004  NARA: 10571678  SNAC: w6k07q47  US Congress: L000030  VIAF: 31021654   WorldCat (עם VIAF): 31021654 
הקבינט של נשיא ארצות הברית גרובר קליבלנד. למאר יושב ראשון מימין.
ליבאן עבדי

ליבאן עבדי (בסומלית: Liibaan Cabdi; בערבית: لبان عبدي; נולד ב-5 באוקטובר 1988 בבוראו שבסומליה) הוא כדורגלן סומלי-נורווגי המשחק בעמדת קשר הכנף השמאלי.
קריירת מועדונים

עבדי נולד בבוראו שבסומליה, והעביר את ילדותו באוסלו שבנורווגיה. בצעירותו שיחק בקבוצות הנוער של המועדונים המקומיים ואלרנגה וסקייד. בגיל 14 עבר יחד עם משפחתו לאנגליה.
קריירת מועדונים > שפילד יונייטד ופרנצווארוש

בשנת 2004, כשהוא בן 16, הצטרף עבדי לאקדמית הנוער של שפילד יונייטד, ששיחקה בפוטבול ליג צ'מפיונשיפ. בקיץ 2008 חתם עבדי על חוזה לשנתיים במועדון, ולאחר מכן הושאל לפרנצווארוש, ששיחקה בליגה ההונגרית השנייה. לאחר מכן עלתה הקבוצה לליגת העל ההונגרית. ב-13 בספטמבר 2009 ערך עבדי את הופעת הבכורה שלו במועדון, כששיחק 65 דקות בניצחון 1–2 על מ.ט.ק. בודפשט במסגרת המחזור השביעי בליגה. ב-4 במאי 2010 הבקיע את שער הבכורה שלו במועדון והיחידי בתקופת ההשאלה, שער בדקה ה-84 בהפסד 1–2 לגיור במסגרת המחזור ה-26 בליגה. עבדי חזר לשפילד יונייטד לאחר שערך 10 הופעות בפרנצווארוש, ושוחרר ממנה בחודש יולי 2010, מבלי ששיחק בה. הוא הצטרף לפרנצווארוש באופן קבוע, ובשתי עונות ערך 29 הופעות נוספות, בהן הבקיע שני שערים. בעונתו האחרונה אף שיחק בארבעה משחקים במוקדמות ליגה האירופית, בהן הבקיע שני שערים. בין היתר שיחק גם בפרנצווארוש II, קבוצת המילואים של המועדון.